CELEX: 62013CA0043
Language: mt
Date: 2014-04-03 00:00:00
Title: Kawżi Magħquda C-43/13 u C-44/13: Sentenza tal-Qorti tal-Ġustizzja (Ir-Raba’ Awla) tat- 3 ta’ April 2014 (talba għal deċiżjoni preliminari tal-Bundesfinanzhof – il-Ġermanja) – Hauptzollamt Köln vs Kronos Titan GmbH (C-43/13), Hauptzollamt Krefeld vs Rhein-Ruhr Beschichtungs-Service (C-44/13) (Direttiva 2003/96/KE — Tassazzjoni ta’ prodotti tal-enerġija — Prodotti mhux imsemmija fid-Direttiva 2003/96/KE — Kunċett ta’ “karburant tal-karozzi jew karburant li jsaħħan” [kombustibbli jew karburant ekwivalenti])

26.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 159/9
            
         Sentenza tal-Qorti tal-Ġustizzja (Ir-Raba’ Awla) tat-3 ta’ April 2014 (talba għal deċiżjoni preliminari tal-Bundesfinanzhof – il-Ġermanja) – Hauptzollamt Köln vs Kronos Titan GmbH (C-43/13), Hauptzollamt Krefeld vs Rhein-Ruhr Beschichtungs-Service (C-44/13)
   (Kawżi Magħquda C-43/13 u C-44/13) (1)
   
   ((Direttiva 2003/96/KE - Tassazzjoni ta’ prodotti tal-enerġija - Prodotti mhux imsemmija fid-Direttiva 2003/96/KE - Kunċett ta’ “karburant tal-karozzi jew karburant li jsaħħan” [kombustibbli jew karburant ekwivalenti]))
   2014/C 159/11
   Lingwa tal-kawża: il-Ġermaniż
   
      Qorti tar-rinviju
   
   Bundesfinanzhof
   
      Partijiet fil-kawża prinċipali
   
   
      Rikorrenti: Hauptzollamt Köln (C-43/13), Hauptzollamt Krefeld (C-44/13)
   
      Konvenuta: Kronos Titan GmbH (C-43/13), Rhein-Ruhr Beschichtungs-Service GmbH (C-44/13)
   
      Suġġett
   
   Talba għal deċiżjoni preliminari – Bundesfinanzhof – Interpretazzjoni tal-Artikolu 2(3) tad-Direttiva tal-Kunsill 2003/96/KE, tas-27 ta’ Ottubru 2003, li tirriforma l-istruttura tal-Komunità dwar tassazzjoni fuq prodotti ta’ enerġija u elettriku (ĠU Edizzjoni Speċjali bil-Malti, Kapitolu 9, Vol. 1, p. 405) – Tassazzjoni ta’ prodotti tal-enerġija minbarra dawk li fir-rigward tagħhom il-livell ta’ tassazzjoni huwa speċifikat fid-Direttiva – Kunċetti ta’ kombustibbli jew karburant ekwivalenti – Possibbiltà li għal prodott użat bħala kombustibbli tiġi applikata t-tassazzjoni prevista fir-rigward tal-prodott li jkollu l-iktar kompożizzjoni kimika simili meta dan il-prodott ikun suġġett għal tassazzjoni ogħla minn dik prevista għall-kombustibbli minħabba li jista’ jintuża bħala karburant
   
      Dispożittiv
   
   Il-kundizzjoni, li tinsab fl-Artikolu 2(3) tad-Direttiva tal-Kunsill 2003/96/KE, tas-27 ta’ Ottubru 2003, li tirriforma l-istruttura tal-Komunità dwar tassazzjoni fuq prodotti ta’ enerġija u elettriku, li tipprovdi li l-prodotti tal-enerġija li ma humiex dawk li għalihom livell ta’ tassazzjoni huwa speċifikat fl-imsemmija direttiva huma ntaxxati skont l-użu tagħhom, bir-rata applikata għall-kombustibbli jew għall-karburant ekwivalenti, għandha tiġi interpretata fis-sens li għandu jiġi ddeterminat, fl-ewwel stadju, jekk il-prodott inkwistjoni huwiex użat bħala kombustibbli jew bħala karburant, qabel ma jiġi identifikat, fit-tieni stadju, għal liema karburant jew għal liema kombustibbli, skont il-każ, li jinsab fit-tabella korrispondenti tal-Anness I ta’ din id-direttiva, il-prodott inkwistjoni huwa, minħabba l-użu tiegħu sostitut effettiv, jew, fin-nuqqas ta’ dan, liema mill-imsemmija karburanti jew l-imsemmija kombustibbli huwa, minħabba l-karatteristiċi tiegħu u l-għan tiegħu, l-eqreb lejh.
   
      (1)  ĠU C 123, 27.04.2013